Sciara hemerobioides

Sciara hemerobioides er en liten art av sørgemygg, et par milimeter lang. Den har mørke vinger og forkropp, men i motsetning til andre sørgemygg har S. hemerobioides en tydelig gul bakkropp med en langsgående mørk stripe langs buksiden. Den opptrer vanligvis i juli og august. De voksne dyrene lever av nektar, særlig fra skjermplanter. Larvene lever av sopphyfer og råtten vegetasjon. Enkelte ganger vil larver fra mange hunner legge ut på vandring og danne lange bånd av larver, såkalt hærorm.

S. hemerobioides er registrert i Sør-Norge og også i deler av Sentral-Europa. Det er også gjort funn av arten i Japan. Trolig har arten en mye videre utbredelse enn den som er kjent.

 Referanser 

 Eksterne lenker 


Kategori:Mygg